คลังประเมินผอ.องค์การสวนพฤกษศาสตร์สอบตก
กระทรวงการคลังแจ้งผลประเมินผู้อำนวยการองค์การสวนพฤกษศาสตร์สอบตก หลังผลงานต่ำกว่าปีก่อน
6 ต.ค. 2553

กระทรวงการคลังแจ้งผลประเมินผู้อำนวยการองค์การสวนพฤกษศาสตร์สอบตก หลังผลงานต่ำกว่าปีก่อน 
นายสถิตย์ ลิ่มพงศ์พันธุ์ ปลัดกระทรวงการคลังในฐานะประธานกรรมการประเมินผลงานรัฐวิสาหกิจ ได้ทำรายงานผลการการดำเนินงานประจำปีบัญชี 2552 ขององค์การสวนพฤกษศาสตร์ให้ปลัดกระทรวงทรัพยากรธรรมชาติและสิ่งแวดล้อมทราบ เมื่อวันที่ 16 ส.ค. เนื้อหาระบุว่า สำนักงานคณะกรรมการนโยบายรัฐวิสาหกิจ (สคร.) ในฐานะฝ่ายเลขานุการคณะกรรมการประเมินผลการดำเนินงานรัฐวิสาหกิจ ได้สรุป ดังนี้
1.คณะกรรมการประเมินผลการดำเนินงานรัฐวิสาหกิจได้มีมติในการประชุมครั้งที่ 4 เมื่อวันที่ 24 มี.ค. 2553 เห็นชอบผลการประเมินการำเนินงานประจำปี 2552 ของ อ.ส.พ. เบื้องต้นก่อนการรับรองงบการเงินของสำนักตรวจเงินแผ่นดิน ที่ระดับ 3.1518 โดยแบ่งเป็น การดำเนินตามนโยบาย ได้ 2.9550 ผลการดำเนินงานของรัฐวิสาหกิจ ได้ 4.0281 การบริหารจัดการองค์กร 2.3216 บืบาทของคณะกรรมการรัฐวิสาหกิจ 3.3591 การบริหารความเสี่ยง 2.0 การควบคุมภายใน 2.8850 การตรวจสอบภายใน 2.4220 การบริหารจัดการสารสนเทศ 1.1495 และการบริหารทรัพยากรบุคคล 2.3518 รวม 100% ได้คะแนน 3.1518 ทั้งนี้เมื่อเปรียบเทียบผลการประเมินปี 2551 พบว่า อ.ส.พ. มีคะแนนลดลงจำนวน 0.2198 คะแนน 
2.สำหรับข้อสังเกตหรือประเด็นปัญหาที่ได้จากการประเมินประจำปี 2552 สรุปได้ดังนี้  2.1 อ.ส.พ.ควรกำหนดยุทธศาสตร์และแนวทางการบริหารค่าใช้จ่ายเพื่อสะท้อนประสิทธิภาพและประสิทธิผลในการใช้จ่ายเพื่อการปฏิบัติงานตามภารกิจของอ.ส.พ.ภายใต้รายรับ ซึ่งได้แก่ งบประมาณและรายได้ที่องค์กรสามารถจัดหาได้เองเพิ่มเติมระหว่างปี 2.2 อ.ส.พ.ควรกำหนดกลยุทธ์ แนวทางและเป้าหมายที่ชัดเจนในการสร้างความร่วมมือกับเครือข่าสยทั้งในและต่างประเทศเพื่อให้การสนับสนุนภารกิจ ทั้งการค้นคว้าวิจัย การรวบรวมพันธุ์ไม้ การอนุรักษ์ การเพาะขยายพันธุ์ไม้ และการเผยแพร่องค์ความรู้ทางวิชาการให้บรรลุได้ตามวิสัยทัศน์และเกิดประโยชน์สูงสุดต่อประเทสโดยรวม
3.ความเห็นเพิ่มเติมกระทรวงการคลัง สรุปว่า 3.1การลดลงของจำนวนนักท่องเที่ยวโดยรวมของประเทศจากปัจจัยด้านเศรษฐกิจและการเมือง ผนวกกับการที่ อ.ส.พ. ยังขาดความเชี่ยวชาญในงานด้านการตลาดและการประชาสัมพันธ์ รวมถึงขาดงบประมาณที่เพียงพอต่อการปรับปรุงสวนพฤกษศาสตร์ให้เป็นแหล่งท่องเที่ยวที่สวยงาม และน่าดึงดูดใจ จึงส่งผลให้จำนวนนักท่องเที่ยวที่เข้าเยี่ยมชมสวนพฤกษศาสตร์ของอ.ส.พ.มีจำนวนลดลงอย่างต่อเนื่อง 3.2 อ.ส.พ.มีปัญหาการขาดแคลนอัตรากำลัง ซึ่งเป็นสาเหตุสำคัญที่ส่งผลต่อประสิทธิภาพและประสิทธิผลในการปฏิบัติงานตามภาระหน้าที่ท่ได้รับมอบหมายและความสำเร็จขององค์การในการพัฒนาสวนพฤกษศาสตร์และสวนสาขาในภูมิภาคต่างๆ ให้เป็นแหล่งเรียนรู้ แหล่งอนุรักษ์ทรัพยากรธรรมชาติและแหล่งพักผ่อนเชิงนิเวศน์ แก่ประชาชนทั่วไปได้ตามที่กำหนด